### 9.     Orientering om rensning af røggasser fra [adresse] færger

**Åbent**

Sagsnr.: 326-2020-70160       J.nr.: 13.25.00           Dokumentnr.:
Iben Jacobsen

**Sagstype**

Orientering.

**Resume og sagens baggrund**

Med henblik på at understøtte aktiviteten i den private sektor
i [adresse], besluttede Kommunalbestyrelsen den 24. juni 2020 at fremrykke og
igangsætte en række anlægsaktiviteter til udførelse i 2020.

I den forbindelse blev det besluttet at prioritere rensning
af røggasser fra [adresse] færger.

Den 26. august 2020 gav Kommunalbestyrelsen en
anlægsbevilling på 4 mio. kr. finansieret af kassen, til at installere filtre
på [adresse] hovedmotorer.

Der orienteres her om status på projektet. Det præciseres
samtidig, at der vil blive installeret røggasfiltre på alle [adresse]
motorer, og at installation af røggasfiltre på hhv. Nekseløfærgen og [adresse] vil
indgå som optioner i udbuddet.

**Indstillinger**

Direktøren indstiller, at orienteringen tages til
efterretning.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

Administrationen har igangsat projektet ”Rensning af
røggasser fra [adresse] færger”, som udbydes i et EU-udbud i efterår/vinter
2020. Installationen af røgrensningsudstyret kræve, at Sejerøfærgen ligger
stille i ca. en uge. Derfor planlægges der ud fra, at installationen af
udstyret kan udføres i forbindelse med den årlige dokning, der p.t. er planlagt
til at blive udført i april eller maj 2021.

Hvis installation ikke bliver muligt i forbindelse med den
planlagte dokning, kan udstyret monteres i forbindelse med planlagt vedligehold
af Sejerøfærgen, der udføres i [adresse], i uge 39 (2021).

I forbindelse med at Kommunalbestyrelsen frigav
anlægsmidlerne, på deres møde den 26. august 2020, var indstillingen følgende:

”*At der gives en anlægsbevilling på 4 mio. kr.
finansieret af kassen til at installere filtre på [adresse] hovedmotorer*”.

I forhold til ovenstående indstilling skal det bemærkes, at
udbuddet af opgaven vil indeholde installation af filtre på både hovedmotorer
(2 stk.) og hjælpemotorer/generatorer (2 stk.) på [adresse].

Samtidig vil installation af røggasfiltre på hhv.
Nekseløfærgen og Havlit indgå i udbuddet som to separate optioner, der tilkøbes
hvis de kan indeholdes i det afsatte budget.

En eventuel installation på Nekseløfærgen, kan udføres ved
den planlagte dokning i efteråret 2021. Installation på [adresse] kan udføres i
[adresse].

**Økonomiske konsekvenser**

Der er afsat en anlægsbevilling på i alt 4 mio. kr. til
projektet, som er finansieret af kassen.

Det skal bemærkes, at midlerne er afsat i 2020, men at
opgaven først kan udføres og betales i 2021.